Johannes noem homself in dié brief net die “Oudste” of “Ouderling”, soos die woord presbuteros vertaal kan word. Die brief word gerig aan “die uitverkore vrou en haar kinders” wat op ’n verskuilde manier verwys na ’n plaaslike gemeente met haar lidmate, soos dit ook die geval is in vers 13 waar waarskynlik na die gemeente Efese verwys word as dié gemeente se “uitverkore suster”.
Die brief is op papirus geskryf, soos Johannes dit aandui in vers 12. Die kort brief is in vier dele opgedeel.